Document ID: /roh_data/filtered/fineweb-2-filterrobots_roh.jsonl.gz/38908

Il trassé saja vegnì determinà gia daditg en la planisaziun locala da la vischnanca da Flem, scriva la regenza vinavant. Il medem mument haja ella perquai er concedì la permissiun da runcar necessaria e refusà differentas protestas da proprietaris cunfinants cunter la runcada.
Avant che la senda possia vegnir construida ha uss anc da vegnir activa la vischnanca. Uschia haja ella anc da realisar definitivamain la procedura per la permissiun da construcziun e procurar per ils dretgs da passadi necessaris a favur da la generalitad, scriva la regenza.
RTR